[{"text_idx": "#000000", "text": "Et oktoober on vaimse tervise kuu, korraldati mitmesuguseid u\u0308ritusi. U\u0308ks omapa\u0308rasemaid oli naeruteraapia Keila sotsiaalkeskuses. Harju Elu ka\u0308is uurimas, kuidas inimesi naerutati."}, {"text_idx": "#000003", "text": "\u201cNaerukoolitusega ma olen tegelenud aastast 2005. Ma o\u0303ppisin soome koolitaja Essi Toloneni ka\u0308e all. See oli u\u0308ks pikk na\u0308dalalo\u0303pp Tallinnas \u2013 neljapa\u0308evast pu\u0308hapa\u0308evani. Va\u0308ga intensiivne kursus,\u201d selgitas ta oma teadmiste pa\u0308ritolu."}, {"text_idx": "#000004", "text": "Teisipa\u0308eval istusid Keila sotsiaalkeskuse toolidel kuus vanemat daami ja Harju Elu ajakirjanik. Priima\u0308gi tegi neile ettepaneku keel vastu alumisi hambaid suruda ja midagi o\u0308elda. Iseenesest ju lihtne protseduur, aga ha\u0308a\u0308litsused, mis inimeste suust va\u0308lja tulid, panid vatsa vappuma."}, {"text_idx": "#000005", "text": "Ja\u0308rgnevalt ma\u0308ngiti toolima\u0308ngu. Toole oli mo\u0303istagi u\u0308he vo\u0303rra va\u0308hem kui osalejaid. \u201cKo\u0303ik need, kes ta\u0308na hommikul hambaid pesid, vahetavad kohad, aga oma ko\u0303rval olevale toolile istuda ei tohi,\u201d ho\u0303ikas koolitaja. Algas sebimine. See, kes istekohta ei leidnud, ho\u0303ikas va\u0308lja uue tegevuse. Ja\u0308lle sebiti ja mo\u0303istagi tegi see nalja."}, {"text_idx": "#000006", "text": "\u201cTeate, proovime vaba naeru ka. Vo\u0303tame matid ja paneme niimoodi, et meil pead on koos,\u201d u\u0308tles nu\u0308u\u0308d Priima\u0308gi. Matid laotati pa\u0308ikesekiirtena po\u0303randale, millel selili lamades u\u0308ritasid asjaosalised naerda kogu su\u0308damest. Tekkivad ha\u0308a\u0308litsusi kuuldes meenus millegipa\u0308rast ma\u0308ngufilm \u201cNukitsamees\u201d."}, {"text_idx": "#000007", "text": "Edasi tehti rahulikumaid venitamisliigutusi, et pisut hinge to\u0303mmata. Siis arvas Priima\u0308gi, et proovima peaks so\u0303udmisnaeru. Matid to\u0303steti ritta, osalejad istusid neile kui so\u0303udepaadi meeskond ja hakkasid ka\u0308tega edasi-tagasi to\u0303mbama. To\u0303mmete ja\u0308rel vajutati aeg-ajalt selili u\u0308ksteise otsa ja lasti kilgetel ko\u0303lada."}, {"text_idx": "#000014", "text": "\u201cMa ise olen o\u0303ppinud kunstiteraapiat Tallinna u\u0308likoolis. Ka siis tutvustati meile erinevaid teraapiaid, aga Epuni jo\u0303udis hoopis u\u0308ks minu to\u0308o\u0308kaaslane. See oli tema mo\u0303te, et ei pea alati vo\u0303tma surmto\u0303siselt vaimset tervist, teeme midagi lo\u0303busat,\u201d selgitas Keila sotsiaalkeskuse to\u0308o\u0308taja Tiiu Jalakas."}, {"text_idx": "#000017", "text": "Priima\u0308gi koolitus andis Jalakale ta\u0308iendava kergendustunde. \u201cHa\u0308sti tore oli. See ta\u0308nane minigrupp toimis va\u0308ga ha\u0308sti, tundus, et inimesed usaldasid u\u0308ksteist. Selliseid koolitusi vo\u0303iks rohkem olla,\u201d arvas ta."}, {"text_idx": "#000019", "text": "Liitu meie meililistiga, et olla iga na\u0308dal kursis eksklusiivsete Harju Elu uudistega!"}]